दो व्यापारियों से 8 लाख की पुरानी करंसी बरामद
पुरानीकरंसी जमा करवाने की मियाद खत्म होने के दो महीने बाद भी कई लोगों से 500 और 1000 के पुराने नोट मिल रहे हैं। मंगलवार को थाना 6 की पुलिस ने डॉ. अंबेडकर चौक के पास कपड़ा व्यापारी खरैती लाल और बशीरपुरा के एंटीक करंसी ट्रेडर प्रदीप कुमार उर्फ बिट्टी को गिरफ्तार कर इनके पास से कुल 8 लाख की पुरानी करंसी जब्त की। पुलिस के अनुसार शहर में अभी भी पुराने नोट बदलने का सिंडीकेट चल रहा है।
इस संबंध में एसीपी मॉडल टाउन गुरशरणजीत सिंह एसएचओ गुरबचन सिंह ने बताया कि मोता सिंह नगर के खरैती लाल का डॉ. अंबेडकर चौक के पास कपड़े का शोरूम है। वहीं, बशीरपुरा के बिट्टू का भी इसी इलाके में एंटीक करंसी का व्यापार है। खरैती लाल का पहले मनी एक्सचेंज का काम था।
एसएचओ गुरबचन सिंह को गुप्त सूचना मिली थी कि सफेद रंग की एक्टिवा पर पुरानी करंसी ले जाई जा रही है। पुलिस ने नाकाबंदी कर एक्टिवा नंबर (पीबी08 सीएस 9232) को रोककर तलाशी ली तो उसकी डिग्गी से 8 लाख रुपए की पुरानी करंसी मिली। रंगे हाथ पकड़े गए खरैती लाल और बिट्टू को हिरासत में ले लिया गया। बरामद करंसी में 500 के 1256 नोट और 1000 के 172 नोट हैं।
महीना पहले भी पकड़ी गई थी राशि | करीबएक महीना पहले भी थाना 1 की पुलिस ने साढ़े छह लाख रुपए की पुरानी करंसी को पकड़ा था। जोकि पचास प्रतिशत कमीशन पर चेंज कराई जानी थी। जिसको लेकर पुलिस ने कैश को जब्त कर इनकम टैक्स के हवाले कर दिया था। जोकि अब मामला की जांच इनकम टैक्स डिपार्टमेंट कर रही है।
आज इनकम टैक्स विभाग के हवाले होगा कैश
खरैतीऔर बिट्टू ने पुलिस को यही बताया कि पुरानी करंसी कमीशन पर चेंज करवानी थी। पुलिस ने दोनों को कोर्ट में पेश किया जहां पर दोनों को जमानत मिल गई। कोर्ट ने बरामद करंसी इनकम टैक्स विभाग को सौंपने के लिए कहा है। एसएचओ गुरबचन सिंह ने कहा कि करंसी बरामदगी की डीडीआर काटी गई है। बुधवार को कैश इनकम टैक्स के हवाले कर दिया जाएगा।
मामले की जानकारी देते पुलिस अफसर।
शहर में चल रहा है पुराने नोट बदलने का सिंडीकेट : पुलिस
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva